Martfű Város Önkormányzata
Képviselő-testületének
…../2012. (III. 30.) rendelete
a „Szép környezet” cím  alapításáról
Martfű Város Önkormányzatának Képviselő-testülete (továbbiakban: Képviselő-testület) a Magyarország Alaptörvénye 32. cikk (2) bekezdése és a Helyi önkormányzatokról szóló 1990. évi LXV. Törvény 8. §-a alapján az alábbi rendeletet alkotja:                                                    
          1.  §

(1) A Képviselő-testület a „Szép környezet” címet alapít.
(2) A címre a lakóingatlan tulajdonosa, használója, a társasház, lépcsőház megbízott képviselője pályázhat, vagy ajánló jelölheti. Ajánló lehet bármely, Martfűn lakóhellyel rendelkező nagykorú természetes személy.

(3) Az elismerés formája a város arculatának megfelelő, az adományozott címet és évszámot tartalmazó felirattal ellátott, 20x30 cm nagyságú tábla, elismerő oklevél,  melyekhez a szükséges formát az Önkormányzat mindenkori költségvetésében biztosítja.
(4) A címekből évente maximum 5 adományozható.

                                                                        2. §

(1)  A „Szép környezet”cím adományozható annak az ingatlantulajdonosnak, 

illetve használónak:
a.) akinek ingatlana, családi háza, társasháza, lépcsőháza megjelenésében harmonikusan, esztétikusan illeszkedik a környezetbe és az összkép vonatkozásában a legszebb képet nyújtja.

b.) az ingatlan tulajdonosa/használója a településen található folyékony és kommunális hulladék-szállítási közszolgáltatást igénybe veszi.

(2) Az Önkormányzat Városfejlesztési, Környezetvédelmi és Turisztikai Albizottsága a beérkezett pályázatok és jelölések alapján helyszíni szemlét tart, e rendelet 1. sz. melléklete szerinti pontozási szempontok alapján értékelést végez, majd javaslatot tesz a Képviselő-testületnek a cím adományozására.

                                                                         3. §

(1) A cím elnyerésére a pályázatot a Képviselő-testület hirdeti meg a helyi újságban,
az Önkormányzat honlapján és hirdetmény útján.
A pályázatot e rendelet kihirdetésének évében április 15-ig, egyébként évente március 15-ig kell meghirdetni.

(2) A pályázatot az 2. sz. melléklet szerinti jelentkezési lapon kell benyújtani, minden év 

      
 május 30-ig. 
(3) A cím adományozásáról a Képviselő-testület dönt minden év július 31-ig.
(4) A nyertes pályázók írásban kapnak értesítést. A díjak ünnepélyes eredményhirdetésen 
 kerülnek átadásra a nemzeti ünnepünk, augusztus 20-a alkalmából rendezett városi 

 rendezvényen.

(5) A pályázat eredményét az Önkormányzat honlapján és a helyi újságban közzé kell tenni, évente szeptember 1-ig.

(6) A pályázatokról és a címek adományozásáról a Polgármesteri Hivatal Városfejlesztési és Üzemeltetési Irodája nyilvántartást vezet.

(7) A Környezetvédelmi és Turisztikai Albizottság bejelentés alapján felülvizsgálja és 

kezdeményezheti a Képviselő-testületnél a cím visszavonását, ha az ingatlan gondozatlan, elhanyagolt, parlagfűvel fertőzött.           
4. §

(1) E rendelet 2012. április 2-án lép hatályba.

